ट्रेन में ब्लास्ट के बाद प्लेटफॉर्म और ट्रेनों में सर्चिंग
उज्जैन | कालापीपल के समीप जबड़ी रेलवे स्टेशन पर हुई बम ब्लास्ट की घटना के बाद पुलिस अलर्ट हो गई है। एसपी के निर्देश पर बीडीएस, जीआरपी और नगर पुलिस ने रेलवे स्टेशन के सभी प्लेटफॉर्म और ट्रेनों में सर्चिंग की। एसपी एमएस वर्मा ने बताया रेलवे स्टेशन पर यात्रियों के सामान, ट्रेनों में रखे सामान की जांच की जा रही है। इसके अलावा शहर के जो संवेदनशील क्षेत्र है वहां पुलिस बल तैनात किया है। एसपी ने विशेष तौर पर खुफिया तंत्र को अलर्ट कर जानकारियां जुटाने के निर्देश दिए है।
bho_Deva hin_Deva